62018TJ0757_INF
Sentenza tal-Qorti Ġenerali (Is-Sitt Awla) tad‑19 ta’ Jannar 2022 – Koinopraxia Touristiki Loutrakiou vs Il‑Kummissjoni
(Kawża T‑757/18)
“Għajnuna mill-Istat – Każinojiet Griegi – Sistema li tipprevedi piż ta’ 80 % fuq il-miżati tad-dħul ta’ ammonti differenti – Differenzjazzjoni bejn il-każinojiet pubbliċi u privati – Ilment – Deċiżjoni li tiddikjara l-għajnuna inkompatibbli mas-suq intern u illegali u li tordna l-irkupru tagħha – Annullament tad-deċiżjoni permezz ta’ sentenza tal-Qorti Ġenerali – Deċiżjoni li tikkonstata l-assenza ta’ għajnuna mill-Istat – Rikors għal annullament – Att li jista’ jiġi kkontestat – Ammissibbiltà – Drittijiet tad-difiża”
1.
Proċedura ġudizzjarja – Intervent – Eċċezzjoni ta’ inammissibbiltà mhux imqajma mill-konvenut – Inammissibbiltà – Eċċezzjonijiet ta’ inammissibbiltà ta’ ordni pubbliku – Eżami ex officio mill-qorti
(Statut tal-Qorti tal-Ġustizzja, ir-raba’ paragrafu tal-Artikolu 40; Regoli tal-Proċedura tal-Qorti Ġenerali, Artikoli 129 u 142(3))
(ara l-punt 32)
2.
Rikors għal annullament – Atti li jistgħu jiġu kkontestati – Atti intiżi li joħolqu effetti legali – Kunċett – Deċiżjoni tal-Kummissjoni li tikkonstata l-assenza ta’ għajnuna mill-Istat adottata wara l-annullament tal-ewwel deċiżjoni li tikkonstata l-inkompatibbiltà ta’ għajnuna mas-suq intern – Deċiżjoni annullata li ma tkunx għalqet il-proċedura ta’ investigazzjoni formali fuq l-elementi kollha allegati fl-ilment oriġinali mressaq – Inklużjoni
(Artikoli 108(3) TFUE u 263 TFUE)
(ara l-punti 44 sa 55)
3.
Għajnuna mogħtija mill-Istati – Proċedura Amministrattiva – Obbligi tal-Kummissjoni – Deċiżjoni tal-Kummissjoni li tikkonstata l-inkompatibbiltà ta’ għajnuna mas-suq intern u li tordna l-ħlas lura tagħha – Annullament għal żball ta’ liġi u żbalji manifesti ta’ evalwazzjoni – Analiżi ġdida meħtieġa mis-sentenza ta’ annullament li tista’ ssir mill-Kummissjoni mingħajr ma terġa’ tibda l-investigazzjoni tal-kawża – Dritt għal smigħ li ġie rrispettat matul l-adozzjoni tad-deċiżjoni annullata – Adozzjoni ta’ deċiżjoni ġdida mingħajr ftuħ mill-ġdid tal-proċedura formali ta’ eżami – Ammissibbiltà
(Artikoli 108(2) TFUE u 266 TFUE)
(ara l-punti 66 sa 72, 79 sa 89, 91 sa 101)
4.
Dritt tal-Unjoni Ewropea – Prinċipji – Drittijiet tad-difiża – Applikazzjoni għall-proċeduri amministrattivi mibdija mill-Kummissjoni – Eżami ta’ miżura ta’ għajnuna illegali – Miżati li jibbenefikaw biss lill-Istati Membri bl-esklużjoni tal-persuni kkonċernati
(Artikolu 108(2) TFUE)
(ara l-punti 90, 91)
Suġġett
Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni (UE) 2018/1575 tad‑9 ta’ Awwissu 2018 dwar il-miżuri għal ċerti każinojiet Griegi SA.28973 – C 16/2010 (ex NN 22/2010, ex CP 318/2009) implimentati mill-Greċja – C 16/2010 (ex NN 22/2010, ex CP 318/2009) implimentati mill-Greċja favur ċerti każinojiet Griegi (ĠU 2018, L 262, p. 61).
Dispożittiv
1)
Ir-rikors huwa miċħud.
2)
Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE hija kkundannata għall-ispejjeż.